VIDEO După doi ani de încercări, Rusia a distrus primul HIMARS în Ucraina / Aparent, vehiculul a fost eliminat cu o rachetă balistică Iskander
Rusia a reușit să distrugă primul sistem lansator de rachete M142 HIMARS în Ucraina, transmite publicația Forbes.
O dronă rusească a filmat momentul când vehiculul a fost scos din uz în apropierea unei păduri din Nykanorivka, în estul Ucrainei, la o distanță de aproximativ 25 de km de linia frontului.
Nu avem informații concrete despre arma folosită pentru distrugerea vehiculului. Jurnalistul David Axe, de la Forbes, spune că este posibil să fie vorba de o rachetă balistică 9K720 Iskander, care a căzut în apropierea lansatorului și a provocat explozia rachetelor de 227 de mm ale acestuia. Nu se știe nici ce s-a întâmplat cu echipajul, care este format din trei persoane.
The first footage of the confirmed destruction of a US-supplied M142 HIMARS launcher in service of the Armed Forces of Ukraine by the Russian military.
The launcher was parked on the edge of a field and was targeted with what appeared to be a single Islander missile, which… pic.twitter.com/c6IKMD2KQG
— Status-6 (Military & Conflict News) (@Archer83Able) March 5, 2024
Ucraina a primit 39 de unități HIMARS (High Mobility Artillery Rocket System). Două vehicule au fost avariate recent și trimise în SUA pentru a fi reparate. Asta înseamnă că Ucraina mai are încă în serviciu activ 36 de unități.
Reușita are potențialul de a ridica moralul soldaților Ruși, după ce Moscova a pierdut încă o navă importantă de suprafață în apropiere de strâmtoarea Kerci. Corveta Serghei Kotov, în valoare de 65 de milioane de dolari, a fost atacată de ucraineni cu mai multe drone maritime.
Un sistem HIMARS costă 3,5 milioane de dolari.
Pe lângă cele 39 de unități M142 oferite de SUA, Ucraina a mai primit 25 de lansatoare de rachete M270 Multiple Launch Rocket System (M270 MLRS) de la Franța, Germania, Marea Britanie și Italia.
Lansatoarele HIMARS sunt o prioritate pentru ruși deoarece le-au provocat, în cei doi ani de război, pierderi masive de personal și echipamente. Recent, zeci de soldați ruși adunați pentru o inspecție au fost uciși de aceste arme.
Rusia a anunțat recent propriul răspuns la HIMARS, lansatorul de rachete Vozrozhdenie.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank